Čeoni režanj
Čeoni režanj ili po tuđici – frontalni režanj / lobus nalazi se u čeonom dijelu lobanje, a jedan je od četiri sastavna dijela moždane kore sisarskog mozga. Čeoni režanj nalazi se na prednjoj strani svake moždane hemisfere i ispred tjemenog režnja i iznad i ispred sljepoočnog. Od tjemenog režnje je odvojen razmakom između tkiva pod nazivom centralna brazda, a od temporalnog, dubokom bočnom brazdom (poznatom i Sylvijeva brazda). Precentralna (motorna) vijuga, koja je zadnja granice frontalnog režnja, sadrži primarni motorni korteks, koji kontrolira voljne pokrete pojedinih dijelova tijela. Frontalni režanj sadrži većinu dopamin-osjetljivih neurona u moždanoj kori (cerebralnom korteksu). Sistem dopamina je povezan s sistemon nagrađivanja, pažnjom, kratkoročnim pamćenjem zadataka, planiranjem i motivacijom. Dopamin ograničava izbor senzornih informacija koje pristižu iz talamusa do prednjeg mozga. U izvještaju američkog Nacionalnog instituta za mentalno zdravlje kaže se da je genska varijanta koja smanjuje aktivnost dopamina u prefrontalnom korteksu odnosi na slabije e performanse i neefikasno funkcioniranje tog područja mozga tokom formianje radne memorije i da malo povećava rizik od šizofrenije.